Et færdselsuheld fredag formiddag ved Frederikshavn fik mindre alvorlige følger end frygtet. Politiet i Frederikshavn udtrykte umiddelbart efter uheldet frygt for, at der var en eller flere alvorligt kvæstede. - Tre personer blev kvæstet. Men nu viser det sig, at ingen af dem er kommet rigtigt alvorligt til skade, fortæller politiet. Uheldet skete på Hjørringvej ud for Flade Kirkevej.

Referat:
Tre slap heldigt fra biluheld